## L’Espai d’Art Contemporani de Castelló, punt de partida de l’acció performativa ‘Pic poemes 4’

*** L’activitat, promoguda per l’IVC i la Fundació Caixa Castelló, tindrà lloc el dissabte 22 de febrer a partir de les 18:00 hores
* ‘Pic Poemes 4’ fusiona poesia i accions artístiques amb balls i música tradicionals i convida el públic a participar activament**

L’Institut Valencià de Cultura, a través de l’Espai d’Art Contemporani de Castelló (EACC) i la Fundació Caixa Castelló, promouen l’acció performativa ‘Pic Poemes 4’, que farà un recorregut pels carrers de la capital de la Plana el dissabte 22 de febrer, de 18:00 a 20:00 hores.

L’esdeveniment, que s’organitza per primera vegada fora de Madrid, presenta com a novetat el seu format de processó poètico-participativa, en un recorregut entre l’Espai d’Art Contemporani de Castelló i la sala Sant Miquel de la Fundació Caixa Castelló.

‘Pic Poemes 4’ comptarà amb la participació d’Ignacio Gómez de Liaño, qui alliberarà (terme emprat tradicionalment per a l’execució de poemes i accions) *Abandonar l’escriptura* i *Fràgil*; Jaime Munárriz, amb *AdaLoveLetter: Scientific Music / Màquina Poètica*; Fernando Carbonell, amb *Cants*; Álex Francés, amb *L’empaperat*; i Aramis López, que conduirà la sessió *performativa*.

La processó comptarà a més amb la participació dels Tornejants d’Algemesí, els Torneros de Morella, els artistes locals Alejandro Ocaña i Toni Solera, a més del sextet d’improvisació Quella Vitta Quintet del Conservatori Superior Salvador Seguí de Castelló.

L’itinerari s’iniciarà a les 18:00 en l’EACC, continuarà per la plaça Borrull (18:45 hores), plaça de Santa Clara (19:15), plaça de la Pescateria (19:45) i finalitzarà en la sala Sant Miquel de Castelló (20:00).

La processó poètica, en la qual la participació del públic és essencial, està comissariada per Álex Francés, Alfredo Llopico i Aramis López.

Més informació de l’activitat en la web de l’[IVC](https://eacc.ivc.gva.es/es) i en [Fundació Caixa Castell](https://www.fundacioncajacastellon.es/)ó.

Fecha: 21/02/2025